થોડા દિવસો અગાઉ પીએમ મોદીની હત્યાના ષડયંત્રનો ખુલાસો થયાના દાવાઓ પછી ગૃહ મંત્રાલયે તેમની સુરક્ષા માટે નવી ગાઈડલાઈન જારી કરી છે. ગૃહ મંત્રાલયના કહેવા પ્રમાણે, સ્પેશિયલ પ્રોટેક્શન ગ્રૂપ (એસપીજી)નું ક્લિયરન્સ ન મળે ત્યાં સુધી કોઈ મંત્રી કે અધિકારીને પણ વડાપ્રધાન મોદીની નજીક જવાની અનુમતિ આપવામાં નહીં આવે. આ ઘટનાક્રમમાં સંકળાયેલા અધિકારીઓનાં જણાવ્યા પ્રમાણે મંત્રાલયે કહ્યું છે કે પીએમ મોદી પર અત્યાર સુધીનું સૌથી વધુ જોખમ રહેલું છે અને ૨૦૧૯ની સામાન્ય ચૂંટણી અગાઉ તેઓ સૌથી વધુ નિશાન બની શકે છે.